open-index/open-wikipedia-markdown huggingface dataset:
বাংলাদেশী সাইক্লিস্টস

**বাংলাদেশী সাইক্লিস্টস** (বিডিসাইক্লিস্টস ) একটি বাংলাদেশী সাইক্লিং সংগঠন। মোজাম্মেল হক এবং তার বন্ধুরা ২০১১ সালের মে মাসে সংগঠনটি প্রতিষ্ঠা করেন। এটি বর্তমানে বাংলাদেশের অন্যতম একটি সাইক্লিং কমিউনিটি।

## মূলমন্ত্র
বিডিসাইক্লিস্টস-এর প্রধান উদ্দেশ্য হল সাইক্লিংকে জনপ্রিয় করা, বিশেষ করে ঢাকা শহরে সাইক্লিংকে যাতায়াতের একটি মাধ্যম হিসেবে জনপ্রিয় করা যাতে এখানে দূষন এবং যানজট রোধ পায়। এই সংগঠনটির মটো হচ্ছে-*আনন্দ, বিনোদন এবং সুস্বাস্থের জন্য সাইক্লিং করা*। সাইকেলে মাধ্যমে যানজট নিরসন করা সম্ভব এ এটি একটি কার্যকর উপায় হতে পারে বলে সংগঠনরে সদস্যরা মনে করেন। বিডিসাইক্লিস্টস তাদের সকল রাইডে সেফটি গিয়ারস যেমন হেলমেট ব্যবহার করা বাধ্যতামূলক করার মাধ্যমে, সেফ সাইক্লিং প্রমোট করে থাকে।

## কার্যকলাপ
এই সংগঠনটি প্রতিসপ্তাহে বাইক ফ্রাইডে, বিডিসি নাইটরাইডার্স, জসিলা স্যাটার্ডে নামে বিভিন্ন প্রমোদ আয়োজন করে থাকে। প্রায় ২৫০ জন সাইক্লিস্ট বাইক ফ্রাইডে ভ্রমণে অংশগ্রহণ করে থাকে। এই গ্রুপটি ক্রিটিকাল ম্যাস ইভেন্টিও আয়োজন করে। ক্রিটিকাল ম্যাস একটি সাইক্লিং ইভেন্ট যেটি প্রতি মাসে পৃথিবীর ৩০০টি শহরে আয়োজন করা হয়। সাপ্তাহিক সাইক্লিং কর্মসূচিগুলো ছাড়াও সংগঠনটি জাতীয় দিবসগুলো যেমন স্বাধীনতা দিবস, পহেলা বৈশাখ এবং বিজয় দিবসে সাইকেল রাইডের আয়োজন করে থাকে। এছাড়াও নিয়মিত বিভিন্ন সাংগঠনিক ও সামাজিক কার্যক্রম রয়েছে সংগঠনটির যেমন 64 Good Acts অথবা ঈদ মোবারক রাইড, যেখানে গ্রুপটির সদস্যরা সমাজের গরিব মানুষ বিশেষ করে গরিব শিশুদের মাঝে উপঢৌকন বিতরণ করে থাকে।

## গণমাধ্যম
বিডিসাইক্লিস্টসের বিভিন্ন কার্যক্রমের খবর বাংলাদেশের এবং বিদেশের গণমাধ্যমে প্রচার করা হয়েছে। বিবিসি এবং আল জাজিরা-ও বিডিসাইক্লিস্টসকে নিয়ে প্রতিবেদন করেছে। নিবন্ধক সাদ হামাদি ‘দি গার্ডিয়ান’ এর বাইক ব্লগে এই গ্রুপটির কার্যকলাপ নিয়ে একটি নিবন্ধ রচনা করেন। এছাড়াও বিডিসাইক্লিস্টসদের নিয়ে ‘সাইকেলওয়ালের স্বপ্ন’ নামক একটি নাটক নির্মিত হয়েছে, যেটি দেশের অনেকগুলো বেসরকারি টিভি চ্যানেলে প্রচারিত হয়েছে।

## তথ্যসূত্র

বিষয়শ্রেণী:বাংলাদেশে সাইক্লিং
বিষয়শ্রেণী:২০১১-এ বাংলাদেশে প্রতিষ্ঠিত
হুয়ান পাবলো দুয়ার্তে

**হুয়ান পাবলো দুয়ার্তে ইয়ে দিয়েজ** (জানুয়ারি ২৬, ১৮১৩ - জুলাই ১৫, ১৮৭৬) হলেন ডোমিনিকান প্রজাতন্ত্রের প্রতিষ্ঠাতাদের মধ্যে একজন। তিনি ছিলেন স্বপ্নদর্শী ও লিবারেল ভাবুক যিনি *ফ্রান্সিসকো দেল রোসারিও সানচেস* ও *মাতিয়াস রামোন মেল্লার* সাথে একত্রে ডোমিনিকান প্রজাতন্ত্র প্রতিষ্ঠায় অনন্য ভূমিকা পালন করেন। তারা ১৮৪৪ সালে হাইতির শাসন থেকে দেশকে স্বাধীন করেন। পাবলো দুয়ার্তের ইচ্ছা ছিল দেশের জনগণকে স্বনির্ভরভাবে প্রতিষ্ঠা করা ও লিবারেল ধারণার একটি গণতান্ত্রিক সরকার গঠন করা।

ডোমিনিকান প্রজাতন্ত্র প্রতিষ্ঠায় তার গুরুত্বপূর্ণ ভূমিকার সম্মান জানিয়ে বিভিন্ন জায়গায় তার নামে কয়েকটি স্মারক স্থাপন করা হয়েছে; যেমন, ক্যারিবীয় অঞ্চলের সর্বোচ্চ পর্বতশৃঙ্গের নাম রাখা হয়েছে পিকো দুয়ার্তে, তার নাম অনুসারে। তেমনি নিউইয়র্ক শহরের হুয়ান পাবলো দুয়ার্তে স্কয়ার চত্ত্বর ও আরো অনেক স্থাপনা।

## প্রারম্ভিক জীবন
দুয়ার্তে ইসপানা বোবা সময়কালে কেপ্টেন্সি জেনারেল অফ সান্তো ডোমিংগোর সান্তো ডোমিংগোতে জন্মগ্রহণ করেন। তার পিতার নাম জোয়ান হোজে দুয়ার্তে এবং তিনি ছিলেন স্পেনের কাডিজ শহরের ভেজের দে লা ফ্রন্তেরারর বাসিন্দা। তার মায়ের নাম ম্যনুয়েল দিয়েজ হিমেনেস ও তিনি এল সেবুর বাসিন্দা ছিলেন। জিমিনেজ ছিলেন স্পেনীয় বাবা ও ডোমিনিকান মাতার সন্তান। ১৮০২ সালে হোসে দুয়ার্তে ও জিমিনেজ অভিবাসী হয়ে সান্তো ডোমিংগো থেকে পুয়ের্তো রিকোর মায়াগাজে চলে আসেন। পূর্ববর্তী দিনগুলোতে দ্বীপের ঔপনিবেশিক অভিজ্ঞতায় এই স্থানান্তরের বিষয়টি দৃশ্যমান হতে শুরু করে, যখন সেন্ট ডোমিনজের গভর্নর (বর্তমান হাইতি, পূর্বে হিসপানিওলার শেষ পশ্চিমাংশ ও ফ্রান্সের উপনিবেশ) তুসেইন্ট লুভার্চার সান্তো ডোমিংগোর নিয়ন্ত্রণ নেন (দ্বীপের পূর্বাংশের দুই তৃতীয়াংশ)। এসময় ফ্রান্স ও ডোমিনজে সামগ্রিক সামাজিক আন্দোলন গড়ে তোলে যা ফ্রান্স বিপ্লব ও হাইতি বিপ্লব নামে পরিচিত। পরবর্তীতে দুয়ার্তে পরিবার ১৮০৯ সালে সান্তো দোমিঙ্গোতে ফিরে আসেন

## তথ্যসূত্র

## বহিঃসংযোগ
* 

বিষয়শ্রেণী:জাতির জনক
বিষয়শ্রেণী:১৮১৩-এ জন্ম
বিষয়শ্রেণী:১৮৭৬-এ মৃত্যু
বিষয়শ্রেণী:ডোমিনিকান প্রজাতন্ত্রের কবি
বিষয়শ্রেণী:ডোমিনিকান প্রজাতন্ত্রের ইতিহাস
বিষয়শ্রেণী:ডোমিনিকান প্রজাতন্ত্রের স্বাধীনতা আন্দোলনের ব্যক্তি
বিষয়শ্রেণী:ক্যারিবীয় ব্যক্তি
বিষয়শ্রেণী:১৯শ শতাব্দীর পুরুষ লেখক
বিষয়শ্রেণী:পতাকা নকশাকার
বিষয়শ্রেণী:১৯শ শতাব্দীর বিদ্রোহী
ফ্রঁসোয়া অংল্যার

**ফ্রঁসোয়া বারোঁ অংল্যার** (; জন্ম: ৬ নভেম্বর, ১৯৩২) ব্রাসেলসে জন্মগ্রহণকারী বেলজিয়ামের বিখ্যাত পদার্থবিজ্ঞানী। তিনি পরিসংখ্যানগত পদার্থবিদ্যা, কোয়ান্টাম তত্ত্ব, সৃষ্টিতত্ত্ব, স্ট্রিং তত্ত্ব এবং অতিমহাকর্ষণ বিষয়ে অংশগ্রহণ করেছেন। ২০১৩ সালে ব্রিটিশ তাত্ত্বিক পদার্থবিদ পিটার হিগসকে সাথে নিয়ে যৌথভাবে পদার্থবিজ্ঞানে নোবেল পুরস্কার লাভ করেন।

## প্রারম্ভিক জীবন
বেলজিয়ামের এক ইহুদি পরিবারে তিনি জন্মগ্রহণ করেন। ফ্রঁসোয়া অংল্যার হলোকস্ট থেকে রক্ষা পেয়েছিলেন। দ্বিতীয় বিশ্বযুদ্ধকালীন জার্মান বাহিনী বেলজিয়াম অধিগ্রহণ করলে তিনি তার ইহুদি পরিচয় গোপন রাখেন। এরপর তিনি অনাথ ও শিশুদের বাসগৃহ হিসেবে বেলজিয়ামের বিভিন্ন শহরে অবস্থান করেন। অবশেষে তিনি মার্কিন সেনাবাহিনীর মাধ্যমে অ্যানেভোই-রোইলন এলাকা থেকে মুক্তি পান।

## কর্মজীবন
ইউনিভার্সিটি লিব্রে দ্য ব্রাকজেলেস থেকে ১৯৫৫ সালে তড়িৎ-যন্ত্র প্রকৌশলে স্নাতক ডিগ্রী অর্জন করেন। সেখান থেকেই ১৯৫৯ সালে প্রাকৃতিক পদার্থবিজ্ঞানে পিএইচডি ডিগ্রী লাভ করেন। ১৯৫৯ থেকে ১৯৬১ সাল পর্যন্ত কর্নেল বিশ্ববিদ্যালয়ে প্রথমে রবার্ট ব্রাউটের গবেষণা সহযোগী ও পরবর্তীকালে সহকারী অধ্যাপক হিসেবে কাজ করেন। এরপর তিনি ইউনিভার্সিটি লিব্রে দ্য ব্রাকজেলেসে ফিরে যান ও সেখানে বিশ্ববিদ্যালয়ের অধ্যাপকের চাকরি লাভ করেন রবার্ট ব্রাউটের সুপারিশের মাধ্যমে। ১৯৮০ সালে অংল্যার তাত্ত্বিক পদার্থবিদ্যার দলে সহ-প্রধানের দায়িত্ব পান।

১৯৯৮ সালে নিযুক্ত ইউনিভের্সিতে লিব্র দ্য ব্রুসেল-এর সংখ্যাতিরিক্ত অধ্যাপক অংল্যার সের্ভিস দ্য ফিজিক তেওরিক-এর সক্রিয় সদস্য। এছাড়াও তিনি তেল-আবিব বিশ্ববিদ্যালয়ের অধ্যাপক হিসেবে পদার্থ ও বিশ্বতত্ত্ব বিদ্যালয়ে বিশেষ নিয়োগের মাধ্যমে অধ্যাপনা করেছেন। ২০১১ সালে ক্যালিফোর্নিয়ার চ্যাপম্যান বিশ্ববিদ্যালয়ের কোয়ান্টাম স্টাডিজেরও সদস্যপদ লাভ করেন তিনি।

## সম্মাননা
২০১০ সালে তাত্ত্বিক পরমাণু পদার্থবিদ্যায় গ্যারি গুরালনিক, সি. আর. হেগেন, টম কিবল, পিটার হিগস এবং রবার্ট ব্রাউটের সাথে তিনিও যৌথভাবে সাকুরাই পুরস্কারে ভূষিত হন। ২০০৪ সালে ব্রাউট এবং হিগসকে সাথে নিয়ে পদার্থবিদ্যায় ওল্ফ পুরস্কার এবং ইউরোপীয় পদার্থবিজ্ঞান সমিতি কর্তৃক ব্রাউট এবং হিগসের সাথে যৌথভাবে পুরস্কৃত হন। পিটার হিগস ও সার্নের সাথে যৌথভাবে ২০১৩ সালে প্রিন্স অব অস্টারিয়াস পদক লাভ করেন। ৮ জুলাই, ২০১৩ তারিখে বেলজিয়ামের রাজা দ্বিতীয় আলবার্ট কর্তৃক রাজাজ্ঞাপত্রের মাধ্যমে তাকে ব্যারন উপাধিতে ভূষিত করা হয়।

২০১৩ সালে পিটার হিগসের সাথে যৌথভাবে *হিগস মেকানিজম* উদ্ভাবন করে পদার্থবিজ্ঞানে নোবেল পুরস্কার লাভ করেন।

## তথ্যসূত্র

## বহিঃসংযোগ
* নিজস্ব ওয়েবসাইট
* প্রকাশনার তালিকা

বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:১৯৩২-এ জন্ম
বিষয়শ্রেণী:বেলজীয় পদার্থবিজ্ঞানী
বিষয়শ্রেণী:বেলজীয় বিশ্বতত্ত্ববিদ
বিষয়শ্রেণী:বেলজীয় নোবেল বিজয়ী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:বেলজীয় ইহুদি
বিষয়শ্রেণী:বেলজিয়ামের ব্যারন
বিষয়শ্রেণী:বেলজীয় ব্যক্তিত্ব
বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
বিষয়শ্রেণী:সাকুরাই প্রাইজ বিজয়ী
বিষয়শ্রেণী:হলোকস্ট থেকে বেঁচে যাওয়া ব্যক্তি
বিষয়শ্রেণী:কণা পদার্থবিজ্ঞানী
বিষয়শ্রেণী:কর্নেল বিশ্ববিদ্যালয়ের শিক্ষক
২০১০-১১ নিউজিল্যান্ড ক্রিকেট দলের বাংলাদেশ সফর

নিউজিল্যান্ড ক্রিকেট দল ৫-১৭ অক্টোবর, ২০১০ তারিখ পর্যন্ত বাংলাদেশ সফর করেছিল। পূর্বঘোষিত সময়সূচী অনুযায়ী দলটি ৫টি একদিনের আন্তর্জাতিক ক্রিকেট (ওডিআই) সিরিজে অংশগ্রহণ করে। প্রথমবারের মতো বাংলাদেশ জাতীয় ক্রিকেট দল যে-কোন পূর্ণ শক্তিধর টেস্ট খেলুড়ে দলের বিরুদ্ধে সিরিজ জয়লাভে (ব্যতিক্রম ছিল ওয়েস্ট ইন্ডিজের বিপক্ষে জয়, যাতে খেলোয়াড়দের ধর্মঘট) সক্ষমতা প্রদর্শন করে।

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## পরিসংখ্যান

## তথ্যসূত্র

বিষয়শ্রেণী:২০১০-এ ক্রিকেট
বিষয়শ্রেণী:২০১০-এ বাংলাদেশের ক্রীড়া
বিষয়শ্রেণী:নিউজিল্যান্ড ক্রিকেট দলের বাংলাদেশ সফর
বিষয়শ্রেণী:২০১০-১১ আন্তর্জাতিক ক্রিকেট প্রতিযোগিতা
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
বিষয়শ্রেণী:২০১০-১১ নিউজিল্যান্ড ক্রিকেট মৌসুম
বিষয়শ্রেণী:২০১০-এ বাংলাদেশী ক্রিকেট
লাল টুপি ধর্মসম্প্রদায়

**লাল টুপি ধর্মসম্প্রদায়** বলতে তিব্বতী বৌদ্ধধর্মে সেই সমস্ত বৌদ্ধ ধর্ম সম্প্রদায়দের বোঝানো হয়, যাদের বৌদ্ধ সন্ন্যাসীরা অনুষ্ঠানে মাথায় লাল রঙের টুপি পড়ে। তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম তিনটি সম্প্রদায় লাল টুপি ধর্মসম্প্রদায়ের অন্তর্গত। এগুলি হল:

* র্ন্যিং-মা ()
* সা-স্ক্যা ()
* ব্কা'-ব্র্গ্যুদ ()

একমাত্র দ্গে-লুগ্স () নামক সম্প্রদায়ের বৌদ্ধ সন্ন্যাসীরা অনুষ্ঠানে মাথায় হলুদ রঙের টুপি পড়ে বলে তাদের হলুদ টুপি ধর্মসম্প্রদায় বলা হয়ে থাকে।

বিষয়শ্রেণী:তিব্বতী বৌদ্ধধর্মসম্প্রদায়
ঝোল-র্দো-রিংস ফ্যি-মা

thumb|300 px|১৯৩৬ খ্রিষ্টাব্দে ঝোল-র্দো-রিংস ফ্যি-মা
**ঝোল-র্দো-রিংস ফ্যি-মা** () বা **দোরিং চিমা** তিব্বতের লাসা শহরে পোতালা প্রাসাদের নিচে ঝোল গ্রামে অবস্থিত প্রাচীন একটি স্তম্ভ।

## অবস্থান
গুন্ত্রাম হাজোদ নামক ঐতিহাসিক বিভিন্ন পুঁথি পরীক্ষা করে দেখিয়েছেন, ঝোল-র্দো-রিংস ফ্যি-মা স্তম্ভটি সপ্তদশ শতাব্দীর শেষ ভাগে পোতালা প্রাসাদের নিচে ঝোল গ্রামে আনা হয়। লাসা শহরের উত্তরে অবস্থিত শ্রি উপত্যকা থেকে সাংস-র্গ্যাস-র্গ্যা-ম্ত্শো  এই স্তম্ভকে ঐ স্থানে আনানোর ব্যবস্থা করেন। শ্রি উপত্যকায় যে স্থানে ঐ স্তম্ভটি পূর্বে ছিল, সেই স্থানে একটি সমাধি রয়েছে। গুন্ত্রামের মতে এই সমাধি ঝোল-র্দো-রিংস ফ্যি-মার নির্মাতা স্তাগ-স্গ্রা-ক্লু-খোং নামক মন্ত্রীর। 

## নির্মাণ
এই স্তম্ভের নির্মাণ ৭৬৪ খ্রিষ্টাব্দের কাছাকাছি সময়ে  তিব্বত সম্রাট খ্রি-স্রোং-ল্দে-ব্ত্সানের রাজত্বে তার মন্ত্রী স্তাগ-স্গ্রা-ক্লু-খোং নির্মাণ করেন। এই স্তম্ভে উৎকীর্ণ লিপি প্রাচীন তিব্বতী লিপির নিদর্শন।

## খোদিত লিপি
thumb|300 px|১৯৯৩ খ্রিষ্টাব্দে ঝোল-র্দো-রিংস ফ্যি-মা
এই স্তম্ভের দক্ষিণ দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোং তিব্বত সম্রাট খ্রি-ল্দে-গ্ত্সুগ-ব্ত্সানের উপদেষ্টা মন্ত্রী ছিলেন। সম্রাট খ্রি-ল্দে-গ্ত্সুগ-ব্ত্সানের মৃত্যুর পর স্তাগ-স্গ্রা-ক্লু-খোং সম্রাট খ্রি-স্রোং-ল্দে-ব্ত্সানকে অবগত করেন যে তার পিতা সম্রাট খ্রি-ল্দে-গ্ত্সুগ-ব্ত্সানকে 'বাল-ল্দোং-ত্সাব () এবং র্লাং-ম্যেস-জিগ্স () নামক তার দুই মহামন্ত্রী হত্যা করেছিলেন। এরপর সম্রাট খ্রি-স্রোং-ল্দে-ব্ত্সান এই দুই মন্ত্রীকে শাস্তি দেন ও স্তাগ-স্গ্রা-ক্লু-খোংকে মন্ত্রীত্বদান করেন।  এই লিপির শেষ ভাগ থেকে জানা যায় যে, ট্যাং সম্রাট পূর্বপ্রতিশ্রুত বার্ষিক কর দিতে অসম্মত হলে ৭৬৩ খ্রিষ্টাব্দে খ্রি-স্রোং-ল্দে-ব্ত্সান স্তাগ-স্গ্রা-ক্লু-খোংকে ট্যাং সাম্রাজ্যের বিরুদ্ধে সামরিক অভিযানের প্রধান সেনপাতি নির্বাচন করেন এবং তিনি তিব্বতী সৈন্যের সাহায্যে চ্যাং'আন অবরোধ ও অধিকার করেন। এই সফল অভিযানের পর তিব্বতীরা সাময়িকভাবে তিব্বত সম্রাট খ্রি-ল্দে-গ্ত্সুগ-ব্ত্সানের রাণী জিনচেং গোংঝুর এক আত্মীয়কে সেখানকার সম্রাট বানিয়ে দেন।  এই লিপির অন্তিমভাগে স্তাগ-স্গ্রা-ক্লু-খোংকে সাম্রাজ্যের বিশ্বস্ত বলে বর্ণনা করা রয়েছে। এই স্তম্ভের পূর্ব দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোংকে গৃহমন্ত্রী ও আইনমন্ত্রী হিসেবে নির্বাচিত করা হয়েছিল।

## তথ্যসূত্র

## বহিঃসংযোগ
* "The Battle of the Barkhor". Gordon Laird - "Barkhor Heritage 05".
* Photo by Hugh Richardson 1949-50

বিষয়শ্রেণী:লাসা
বিষয়শ্রেণী:তিব্বতের স্থাপত্য
বিষয়শ্রেণী:তিব্বতের ইতিহাস
হাই-স্পিড ডাউনলিংক প্যাকেট অ্যাক্সেস

**হাই-স্পিড ডাউনলিংক প্যাকেট অ্যাক্সেস (এইচএসডিপিএ)** () হাই-স্পিড প্যাকেট অ্যাক্সেস ফ্যামিলি এর ৩জি এর উন্নত মোবাইল টেলিফোনি কমিউনিকেশন্স প্রোটোকল যাকে ৩.৫জি, ৩জি+ অথবা টারবো ৩জি ও বলা হয়। এইচএসডিপিএতে ৪২.২ মেগাবিটস পার সেকেন্ড পর্যন্ত ডাউওনলিংক স্পিড সমর্থন করে। ৩জিপিপি এর রিলিজ ১১ অনুযায়ী এইচএসপি+ প্রযুক্তিতে ৩৩৭.৫ মেগাবিটস পার সেকেন্ড পর্যন্ত স্পিড সমর্থন করে।

``
## প্রযুক্তি

### ডুয়াল-সেল
ডুয়াল-সেল এইচএসডিপিএ, যা ডুয়াল ক্যারিয়ার নামেও পরিচিত, এইচএসপিএ এর স্বাভাবিক ক্রমোন্নতি।

### অন্যান্য উন্নতি

## ব্যবহারকারী সরঞ্জাম ক্যাটেগরিসমূহ

:**Notes**:

## তথ্যসূত্র

## বহিঃসংযোগ
* 3GPP
* 3GPP Specifications Home Page
* Public HSPA Discussion Forum
* GSM Association on HSPA
* Understand HSDPA's implementation challenges
* Nomor Research: White Paper "Technology of High Speed Packet Access" 
* Nomor 3GPP Newsletter 2009-03: Standardisation updates on HSPA Evolution

বিষয়শ্রেণী:৩জিপিপি স্ট্যান্ডার্ড
বিষয়শ্রেণী:বিশ্বজনীন মোবাইল টেলিযোগাযোগ পদ্ধতি
বিষয়শ্রেণী:হাই-স্পিড প্যাকেট অ্যাক্সেস
সফদার হাশমি

প্রখ্যাত নাট্যশিল্পী **সফদার হাশমি** (১২ এপ্রিল ১৯৫৪- ২ জানুয়ারি ১৯৮৯) ছিলেন একজন কমিউনিস্ট নাট্যকার এবং পরিচালক। ভারতে পথনাট্যের সাথে কাজ করার জন্য সর্বাধিক পরিচিত। তিনি একজন অভিনেতা, গীতিকার এবং তাত্ত্বিকও ছিলেন এবং তাঁকে এখনও ভারতীয় রাজনৈতিক প্রেক্ষাগৃহে একটি গুরুত্বপূর্ণ ব্যক্তিত্ব হিসাবে বিবেচনা করা হয়।  তিনি ভারতের ছাত্র ফেডারেশন-এর একজন কর্মী ছিলেন। ভারতের ছাত্র ফেডারেশন বা এসএফআই হল ভারতের কমিউনিস্ট পার্টি (মার্ক্সবাদী)-র ছাত্র সংগঠন।

## শিক্ষা জীবন
১৯৭৫ সালে দিল্লি বিশ্ববিদ্যালয় থেকে ইংরেজি সাহিত্যে এম. এ. পাশ করেন হাশমি। তিনি সিপিআই (এম)-এর রাজনীতির সাথে জড়িত ছিলেন। সিপিআই (এম)-এর ট্রেড ইউনিয়ন সংগঠন 'সিটু'র পক্ষে তিনি কাজ করতেন। মৃত্যুকালে তিনি ভারতীয় জন নাট্য মঞ্চ বা জনমের আহবায়ক ছিলেন।

## মৃত্যু
১৯৮৯ সালের ১ জানুয়ারি তৎকালীন ক্ষমতাসীন কংগ্রেস সরকারের গুণ্ডাবাহিনী ও পুলিশের হাতে খুন হন। এই বর্বরোচিত হত্যাকাণ্ডটি সংঘটিত হয়েছিল গাজিয়াবাদের শাহিবাবাদ শিল্পাঞ্চলে "হল্লাবোল" নাটকের একাদশ প্রদর্শনী চলাকালে। গুরুতর জখম নিয়ে তিনি ২ জানুয়ারি মৃত্যুবরণ করেন। একজন শ্রমিকও ঘটনাস্থলে মারা যান।

## তথ্যসূত্র

## বহিঃসংযোগ
* Official website of SAHMAT
* Documentary on Jana Natya Manch, Safdar & Its Theatre Festival in Mumbai 'SARKASH' by NDTV
* Official website of Jan Natya Manch, 'JANAM'
* Video Documentary "SAFDAR" by PTI and SAHMAT (English and Hindi Mixed)
* Children's Poem Book ''Duniya Sabki'' (''World Is for All'') by Safdar Hashmi in Hindi
* Taking it to the Streets: The Activist Theatre of Ngugi WaThiong'o and Safdar Hashmi – Lopamudra Basu
* 
* Interview with Safdar Hashmi, New York Times

বিষয়শ্রেণী:১৯৫৪-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:ভারতীয় লেখক
বিষয়শ্রেণী:ভারতীয় রাজনৈতিক লেখক
বিষয়শ্রেণী:ভারতীয় মুসলিম
বিষয়শ্রেণী:ভারতীয় মার্ক্সবাদী
বিষয়শ্রেণী:মার্ক্সবাদী লেখক
বিষয়শ্রেণী:হিন্দি থিয়েটার
বিষয়শ্রেণী:দিল্লির ব্যক্তি
বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় গণনাট্য সংঘের ব্যক্তি
বিষয়শ্রেণী:ভারতীয় সাম্যবাদী
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:ভারতীয় মার্ক্সবাদী লেখক
বিষয়শ্রেণী:উত্তর প্রদেশে খুন হওয়া ব্যক্তি
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:দিল্লির সক্রিয়কর্মী
বিষয়শ্রেণী:দিল্লির সঙ্গীতজ্ঞ
বিষয়শ্রেণী:হিন্দি ভাষার লেখক
বিষয়শ্রেণী:ভারতীয় নাট্যকার
বিষয়শ্রেণী:হিন্দি ভাষার নাট্যকার
ব্যবস্থাপনা হিসাববিজ্ঞান

**ব্যবস্থাপনা হিসাববিজ্ঞান** হল প্রতিষ্ঠানের ব্যাবস্থাপকদের নিতি নির্ধারন ও সিদ্ধান্ত নেওয়ার কাজে হিসাবের তথ্যগুলো বিশেষ বিন্যাসে ও পদ্ধতিতে প্রস্তুত করার বিজ্ঞান। এর অন্যতম উদ্দেশ্য হল ব্যবস্থাপকরা যেন প্রতিষ্ঠানের সমস্ত কার্যকলাপ সম্পর্কে অবগত থাকতে পারেন এবং উক্ত কার্যকলাপ নিয়ন্ত্রণ ও নিরীক্ষণ করতে পারেন।

প্রতিষ্ঠানের আর্থিক হিসাবের সাথে ব্যবস্থাপনা হিসাবের পার্থক্য হলঃ

* ব্যবস্থাপনা হিসাব আর্থিক হিসাবের মত ঐতিহাসিক  খরচের উপর নির্ভরশীল নয়
* এটি মূলত ভবিষ্যৎ খরচ সম্পর্কে ধারণা পাওয়ার একটি পদ্ধতি
* যেভাবে একজন ব্যবস্থাপকের সিদ্ধান্ত নিতে সুবিধা হয়, ঠিক সেভাবেই এই হিসাব প্রস্তুত করা যায়
* ব্যবস্থাপনা হিসাবে প্রতিষ্ঠান সম্পর্কে স্পর্শকাতর তথ্য থাকে তাই এটি প্রতিষ্ঠানের সাথে সরাসরি সম্পর্কিত নয় এমন কারও কাছে প্রকাশ করা হয় না।

## সংজ্ঞা
সঠিক পরিকল্পনা প্রয়োগ ও উপযুক্ত সিদ্ধান্ত গ্রহণ, নিয়ন্ত্রণ ব্যবস্থাপর সকল কাজ সঠিকভাবে পরিচালনা করার জন্য বিভিন্ন হিসাব উপযুক্ত পদ্ধতিতে তৈরি করাই হলো  ব্যবস্থাপনা হিসাববিজ্ঞান।ব্যবস্থাপনা হিসাববিজ্ঞান হলো এমন একটি শাখা যা ব্যবসায়িক প্রতিষ্ঠানের নিয়ন্ত্রণ, পরিচালনা এবং সংস্থাপন সম্পর্কিত একটি সিদ্ধান্ত গ্রহণ ও পরিচালনা করে।

এটি হিসাববিজ্ঞানের একটি বিশেষ অংশ যা ব্যবস্থাপনা পদ্ধতি, নিয়ন্ত্রণ পদ্ধতি, মূল্যনির্ধারণ এবং ব্যবসায়িক সমস্যার সমাধান এবং উন্নতির জন্য তথ্য এবং পরিচালনা সরবরাহ করে। ব্যবস্থাপনা হিসাববিজ্ঞান প্রায়শই ব্যবস্থাপনা লেভেলে অফিসারদের সহায়তা করে এবং কর্মীদের কার্যকলাপ পরিচালনা করার জন্য তথ্য সরবরাহ করে।

ব্যবস্থাপনা হিসাববিজ্ঞানের প্রাথমিক উদ্দেশ্য হলো ব্যবস্থাপনিক সিদ্ধান্ত গ্রহণে সমর্থন ও তথ্য সরবরাহ করা।

## প্রতিষ্ঠানে এর কার্যকারীতা
ব্যবস্থাপনা হিসাববিজ্ঞান একটি প্রতিষ্ঠানের কার্যকারীতা নিয়ে পর্যালোচনা করে তথ্য সরবরাহ করে এবং প্রতিষ্ঠানের সঠিক নিয়ন্ত্রণ এবং পরিচালনা সম্পর্কিত সিদ্ধান্ত গ্রহণ করে। এটি প্রতিষ্ঠানের বিভিন্ন কার্যকলাপে সক্ষমতা বৃদ্ধি করে এবং কর্মসংস্থানে কার্যক্ষমতা উন্নতি করে।

ব্যবস্থাপনা হিসাব বিজ্ঞান পরিচালনার কার্যকারীতা পরিচালনার পদ্ধতি, পরিচালনার পরিকল্পনা এবং পরিচালনার পরিচালকদের জন্য তথ্য সরবরাহ করে। এটি প্রতিষ্ঠানের নীতি এবং পরিকল্পনা তৈরি করে যা কর্মীদের পরিচালনা করে এবং উচ্চপদস্থ কর্মকর্তাদের সঠিক সিদ্ধান্ত গ্রহণে সহায়তা করে।

## একটি কর্পোরেশনের মধ্যে ভূমিকা
ব্যবস্থাপনা হিসাববিজ্ঞান প্রতিষ্ঠানের মধ্যে একটি গুরুত্বপূর্ণ ভূমিকা পালন করে। এটি প্রতিষ্ঠানের সার্বিক কার্যক্ষমতা, নিয়ন্ত্রণ এবং পরিচালনা সম্পর্কিত সিদ্ধান্ত গ্রহণ ও পরিচালনা করে।  ব্যবস্থাপনা হিসাব বিজ্ঞান প্রতিষ্ঠানের নিয়ন্ত্রণ এবং পরিচালনা উন্নত করে। এটি সঠিক ব্যবস্থাপনা পদ্ধতি, নিয়ন্ত্রণের পদ্ধতি এবং পরিচালনার প্রক্রিয়াগুলি পরিবর্তন এবং উন্নত করে। প্রতিষ্ঠানের বিভিন্ন ক্ষেত্রে প্রযোজ্য নিয়ন্ত্রণ মাপে ব্যবস্থাপনা হিসাববিজ্ঞান একটি সঠিক নিয়ন্ত্রণ ও পরিচালনা সিস্টেম সরবরাহ করে।

## তথ্যসূত্র

## বহিঃসংযোগ

বিষয়শ্রেণী:হিসাববিজ্ঞান
বিষয়শ্রেণী:ব্যবস্থাপনা হিসাববিজ্ঞান
বিষয়শ্রেণী:হিসাববিজ্ঞান পরিভাষা
বিষয়শ্রেণী:হিসাববিজ্ঞানের ধরন
অ্যালিস মানরো

**অ্যালিস অ্যান মানরো** (; জন্ম: [১০ জুলাই, ১৯৩১) অন্টারিও প্রদেশের উইংহ্যামে জন্মগ্রহণকারী কানাডার বিশিষ্ট ছোটগল্প লেখিকা। তিনি তার সারা জীবনের সাহিত্যের জন্য তিনি ২০১৩ সালের সাহিত্যে নোবেল পুরস্কার এবং ২০০৯ সালের ম্যান বুকার আন্তর্জাতিক পুরস্কার অর্জনকারী; এছাড়াও তিনি গদ্যের জন্য তিনবার কানাডার গভর্নর জেনারেল পুরস্কার পেয়েছেন।

তিনি তার গল্পে দক্ষিণ-পশ্চিম অন্টারিও এলাকা, স্কচ-আইরিশ বংশোদ্ভূত জনগোষ্ঠীর চারিত্রিক বৈশিষ্ট্যগাঁথা বর্ণনা করেছেন। মানরো’র লেখাগুলোয় উপমার ব্যবহার ও বর্ণনাত্মক ভঙ্গীমায় স্তবকাকারে বাধ্যগত, অর্থনৈতিক দিক ও প্রগাঢ়তা লাভ করেছে; পাশাপাশি সাধারণ ব্যক্তিদের গভীর ও জটিল মনোগত দিক প্রকাশ করা হয়েছে।

## তথ্যসূত্র

## বহিঃসংযোগ

বিষয়শ্রেণী:১৯৩১-এ জন্ম
বিষয়শ্রেণী:নোবেল বিজয়ী সাহিত্যিক
বিষয়শ্রেণী:কানাডীয় ছোটগল্প লেখক
বিষয়শ্রেণী:নারী ছোটগল্প লেখক
বিষয়শ্রেণী:২০শ শতাব্দীর কানাডীয় লেখিকা
বিষয়শ্রেণী:কানাডীয় নোবেল বিজয়ী
বিষয়শ্রেণী:আইরিশ বংশোদ্ভূত কানাডীয় ব্যক্তি
বিষয়শ্রেণী:স্কটিশ বংশোদ্ভূত কানাডীয় ব্যক্তি
বিষয়শ্রেণী:ম্যান বুকার আন্তর্জাতিক পুরস্কার বিজয়ী
বিষয়শ্রেণী:নোবেল বিজয়ী নারী
বিষয়শ্রেণী:অন্টারিওর লেখক
বিষয়শ্রেণী:ওয়েস্টার্ন অন্টারিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২৪-এ মৃত্যু
বিষয়শ্রেণী:২১শ শতাব্দীর কানাডীয় লেখিকা
মাইকেল লেভিট

**মাইকেল লেভিট** () একজন জীবপদার্থবিজ্ঞানী। তিনি ২০১৩ সালে রসায়নে নোবেল পুরস্কার লাভ করেন।

## জীবনী
লেভিট দক্ষিণ আফ্রিকার প্রিটোরিয়ায় জন্মগ্রহণ করেন। তিনি ১৯৬৭ সালে কিংস কলেজ লন্ডন থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৮৭ সাল থেকে

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জৈব তথ্যবিজ্ঞান
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ব্রিটিশ জীববিজ্ঞানী
বিষয়শ্রেণী:ব্রিটিশ পদার্থবিজ্ঞানী
বিষয়শ্রেণী:ব্রিটিশ ইহুদি
বিষয়শ্রেণী:ইসরায়েলি বিজ্ঞানী
বিষয়শ্রেণী:ইসরায়েলের ন্যাচারাইজড নাগরিক
বিষয়শ্রেণী:ইহুদি বিজ্ঞানী
বিষয়শ্রেণী:ইসরায়েলি নোবেল বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:গনভিল এবং কেস কলেজ, ক্যামব্রিজের প্রাক্তন শিক্ষার্থী
বিষয়শ্রেণী:স্ট্যানফোর্ড ইউনিভার্সিটি স্কুল অফ মেডিসিনের অনুষদ
বিষয়শ্রেণী:ওয়েইজমেন ইন্সটিটিউটের অনুষদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:নোবেল বিজয়ী রসায়নবিদ
বিষয়শ্রেণী:রয়েল সোসাইটির সভ্য
বিষয়শ্রেণী:ইসরায়েলি ইহুদি
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:দক্ষিণ আফ্রিকান ইহুদি
বিষয়শ্রেণী:দক্ষিণ আফ্রিকান নোবেল বিজয়ী
বিষয়শ্রেণী:যুক্তরাজ্যে অভিবাসনকারী দক্ষিণ আফ্রিকান
বিষয়শ্রেণী:লিথুয়ানীয়-ইহুদি বংশোদ্ভূত দক্ষিণ আফ্রিকান
বিষয়শ্রেণী:পিটারহাউস, কেমব্রিজের প্রাক্তন শিক্ষার্থী
বিষয়শ্রেণী:ইসরায়েলের নাগরিকীকৃত নাগরিক
বিষয়শ্রেণী:ইহুদি নোবেল বিজয়ী
বিষয়শ্রেণী:২০শ শতাব্দীর ব্রিটিশ জীববিজ্ঞানী
বিষয়শ্রেণী:২১শ শতাব্দীর ব্রিটিশ জীববিজ্ঞানী
মার্টিন কারপ্লাস

**মার্টিন কারপ্লাস** () (জন্ম:১৫ই মার্চ, ১৯৩০) একজন অস্ট্রীয় বনশোদ্ভূত মার্কিন তাত্ত্বিক রসায়নবিজ্ঞানী। তিনি হার্ভার্ড বিশ্ববিদ্যালয়ের থিওডোর উইলিয়াম রিচার্ডস অধ্যাপক। তিনি হার্ভার্ড বিশ্ববিদ্যালয় থেকে ১৯৫০ সালে বিএ এবং ক্যালিফোর্নিয়া ইন্সটিটিউট অফ টেকনোলজি থেকে ১৯৫৩ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন লিনাস পাউলিং।

## তথ্যসূত্র

## বহিঃসংযোগ
* প্রকাশিত রচনাসমগ্র
* হার্ভার্ড বিশ্ববিদ্যালয়ে কারপ্লাসের গবেষক দল
* স্ত্রাসবুর বিশ্ববিদ্যালয়ে জৈব-পদার্থবৈজ্ঞানিক রসায়ন পরীক্ষাগার 
* মিশিগান রাজ্য বিশ্ববিদ্যালয়ের ওয়েবসাইটে কারপ্লাসের জীবনী
* মার্টিন কারপ্লাসের তোলা আলোকচিত্রের ওয়েবসাইট

বিষয়শ্রেণী:১৯৩০-এ জন্ম
বিষয়শ্রেণী:মার্কিন রসায়নবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:অস্ট্রীয়-ইহুদি বংশোদ্ভূত মার্কিন মানুষ
বিষয়শ্রেণী:অস্ট্রীয় রসায়নবিদ
বিষয়শ্রেণী:অস্ট্রীয় ইহুদি
বিষয়শ্রেণী:অস্ট্রীয় নোবেল বিজয়ী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ইহুদি রসায়নবিদ
বিষয়শ্রেণী:আন্তর্জাতিক কোয়ান্টাম আণবিক বিজ্ঞান অ্যাকাডেমির সদস্য
বিষয়শ্রেণী:গুগেনহাইম গবেষণা বৃত্তিধারী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:নোবেল বিজয়ী রসায়নবিদ
বিষয়শ্রেণী:তাত্ত্বিক রসায়নবিদ
বিষয়শ্রেণী:স্ট্রাসবুর্গ বিশ্ববিদ্যালয়ের অনুষদ
বিষয়শ্রেণী:কলাম্বিয়া বিশ্ববিদ্যালয়ের অনুষদ
বিষয়শ্রেণী:ইলিনয় বিশ্ববিদ্যালয়ের অনুষদ
বিষয়শ্রেণী:আর্ভিং ল্যাংমিউয়র অ্যাওয়ার্ড বিজয়ী
বিষয়শ্রেণী:লিনাস পাউলিং অ্যাওয়ার্ড বিজয়ী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ইহুদি নোবেল বিজয়ী
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:স্ট্রসবার্গ বিশ্ববিদ্যালয় অনুষদ
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:ভিয়েনার বিজ্ঞানী
বিষয়শ্রেণী:২০২৪-এ মৃত্যু
বিষয়শ্রেণী:২১শ শতাব্দীর মার্কিন রসায়নবিদ
আরিয়ে ওয়ারশেল

থাম্ব|স্টকহোমে রয়্যাল সুইডিশ একাডেমি অব সায়েন্সে সংবাদ সম্মেলনে ওয়ারশেল, ডিসেম্বর ২০১৩
**আরিয়ে ওয়ারশেল** (; জন্ম: ২০ নভেম্বর, ১৯৪০) ইসরাইলে জন্মগ্রহণকারী মার্কিন যুক্তরাষ্ট্রের বিশিষ্ট রসায়নের অধ্যাপক। এছাড়াও তিনি সাউদার্ন ক্যালিফোর্নিয়া বিশ্ববিদ্যালয়ে জৈব রসায়নশাস্ত্রে অধ্যাপনা করছেন। ২০১৩ সালে মাইকেল লেভিট ও মার্টিন কারপ্লাসের সাথে তিনিও যৌথভাবে *যৌগ রাসায়নিক পদ্ধতিতে বহুমানদণ্ড মডেলের উন্নয়ন ঘটিয়ে* রসায়নে নোবেল পুরস্কার লাভ করেছেন।

## প্রারম্ভিক জীবন
ইসরাইলের কিব্বুৎজ এলাকায় ১৯৪০ সালে জন্মগ্রহণ করেন আরিয়ে। ইসরাইলী সেনাবাহিনীতে যোগদান করে ইসরাইলী প্রতিরক্ষা বাহিনীর ক্যাপ্টেন পদবী নিয়ে ১৯৬৭ সালের ষাটদিনের যুদ্ধ ও ১৯৭৩ সালে ইয়ম কিপ্পুর যুদ্ধে অংশগ্রহণ করেন।

ইসরাইলী সেনাবাহিনী থেকে অবসর নিয়ে তিনি হাইফা শহরে টেকনিওন বিশ্ববিদ্যালয়ে চলে যান। সেখানে "সুম্মা কুম লাউদে" সম্মান নিয়ে ১৯৬৬ সালে রসায়নশাস্ত্র ক্ষেত্রে বিজ্ঞানে স্নাতক উপাধি অর্জন করেন। এরপর ওয়াইজম্যান বিজ্ঞান ইনস্টিটিউট থেকে ১৯৬৭ ও ১৯৬৯ সালে যথাক্রমে এমএসসি ও পিএইচডি ডিগ্রী লাভ করেন রসায়ন ও পদার্থবিদ্যা বিষয়ে। পিএইচডি ডিগ্রী অর্জনের পর হার্ভার্ড বিশ্ববিদ্যালয়ে ১৯৭২ থেকে ১৯৭৬ সাল পর্যন্ত কাজ করেন। এরপর ওয়াইজম্যান ইনস্টিটিউটে ফিরে আসেন। কেমব্রিজ বিশ্ববিদ্যালয়ের আণবিক জীববিজ্ঞান গবেষণাগারে কাজ করেন । ১৯৭৬ সালে মার্কিন যুক্তরাষ্ট্রের ইউনিভার্সিটি অভ সাদার্ন ক্যালিফোর্নিয়ার (দক্ষিণ ক্যালিফোর্নিয়া বিশ্ববিদ্যালয়ের) রসায়ন বিভাগে যোগদান করেন।

## সম্মাননা
১৯৭৮ সালে আলফ্রেড পি. স্লোন সভ্য (ফেলো) হন। ২০০০ সালে বায়োফিজিক্যাল সোসাইটি-র সভ্য হন। ২০০৮ সালে রয়্যাল সোসাইটি অফ কেমিস্ট্রি-র ফেলো হন। ২০০৯ সালে মার্কিন যুক্তরাষ্ট্রের জাতীয় বিজ্ঞান একাডেমি’র সদস্য নির্বাচিত হন।

## তথ্যসূত্র

## বহিঃসংযোগ
* Technion
* Shneior Lifson
* Weizmann Institute of Science
* Harvard University
* MRC Laboratory for Molecular Biology
* Faculty profile, USC Dornsife
* Warshel research group at the University of Southern California 

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন প্রাণরসায়নবিদ
বিষয়শ্রেণী:মার্কিন জৈবপদার্থবিদ
বিষয়শ্রেণী:মার্কিন রসায়নবিদ
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ইসরায়েলি বিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি বিজ্ঞানী
বিষয়শ্রেণী:ইসরায়েলের সামরিক কর্মিবৃন্দ
বিষয়শ্রেণী:ইসরায়েলি নোবেল বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:নোবেল বিজয়ী রসায়নবিদ
বিষয়শ্রেণী:তাত্ত্বিক রসায়নবিদ
বিষয়শ্রেণী:ওয়েইজমেন ইনস্টিটিউট অফ সায়েন্সের প্রাক্তন শিক্ষার্থী
বিষয়শ্রেণী:ইউনিভার্সিটি অব সাউদার্ন ক্যালিফোর্নিয়ার শিক্ষক
বিষয়শ্রেণী:মার্কিন নোবেল বিজয়ী
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:ইসরায়েলি ইহুদি
বিষয়শ্রেণী:ইহুদি রসায়নবিদ
বিষয়শ্রেণী:ইহুদি নোবেল বিজয়ী
সঞ্চালন বিলম্ব

**সঞ্চালন বিলম্ব** একটি প্রযুক্তিগত শব্দ। বিভিন্ন ক্ষেত্রে এর বিভিন্ন ব্যবহার রয়েছে। এর সাথে সম্পর্ক রয়েছে ইলেকট্রনিক্সের, নেটওয়ার্কিং এবং পদার্থবিদ্যার। বস্তুত কোন কিছুর নির্দিষ্ট গন্তব্যে পৌছানোর জন্য যে সময় লাগে তাকেই সঞ্চালন বিলম্ব বলা হয়।

## নেটওয়ার্কিং

কম্পিউটার নেটওয়ার্কে কোন প্রধান সংকেতকে প্রেরক যন্ত্র হতে গ্রাহক যন্ত্রে পৌছতে যে সময় লাগে তার পরিমাণ, অর্থাৎ সময়ের পরিমাণই হল সঞ্চালন বিলম্ব। এটি কোন নির্দিষ্ট মাধ্যমের মাধ্যম দৈর্ঘ্য (Link Length) ও সঞ্চালন বেগের অনুপাতের মাধ্যমে গণনা করা যায়।

সঞ্চালন বিলম্ব সমান *d/s*; *d* হল দূরত্ব, *s* হল তরঙ্গ সঞ্চালন বেগ। তারহীন সংযোগের ক্ষেত্রে *s*=*c*; *c* হল আলোর বেগ। তামার তারের ক্ষেত্রে s সাধারণত .৫৯c থেকে .৭৭c পর্যন্ত হয়। উচ্চগতি সম্পন্ন কম্পিউটারের উন্নতির পথে এটি একটি প্রধান বাঁধা। একে আইসি ক্ষেত্রে "ইন্টারকানেক্ট বটলনেক]] বলা হয়।

## ইলেক্ট্রনিক্স
[thumb|400px|A [full adder has an overall gate delay of 3 logic gates from the inputs *A* and *B* to the carry output *C*out shown in red]]

## পদার্থবিজ্ঞান

পদার্থবিজ্ঞানে, মূলত তড়িতচুম্বকত্বে সঞ্চালন বিলম্ব হল কোন সংকেতকে এর গন্তব্যে পৌছতে যে সময় লাগে তার দৈর্ঘ্য। তড়িৎ সংকেতের ক্ষেত্রে, কোন সংকেতকে তারের মধ্য দিয়ে যেতে যে সময় লাগে, তাই সঞ্চালন বিলম্ব। আরো দেখুনঃ সঞ্চালন বেগ।

## তথ্যসূত্র

বিষয়শ্রেণী:ডিজিটাল বর্তনী
বিষয়শ্রেণী:ডিজিটাল ইলেকট্রনিক্স
বিষয়শ্রেণী:ইলেকট্রনিক বর্তনীতে টাইমিং
ইউটিসি+০০:৩০

**ইউটিসি+০০:৩০** হল একটি সময় অঞ্চল, যা ইউটিসি থেকে ৩০ মিনিট এগিয়ে।

ইউটিসি +০০:৩০ ব্রিটিশ রাজকীয় পরিবারে ব্যবহৃত হয়েছিল, এবং এটি সানড্রিংহ্যাম সময় হিসাবে পরিচিত। এটির ব্যবহার ১৯৩৬ সালে বন্ধ করা হয়।

এটি ১৮৯৪ প্রর্যন্ত কেন্দ্রীয় ইউরোপীয় সময় গ্রহণ করার আগ পর্যন্ত সুইজারল্যান্ডে (বেরনেসে সময়) ব্যবহার করা হয়।

## আরও দেখুন
* যুক্তরাজ্যে সময়

## বহিঃসংযোগ
* Time zone and daylight saving time for Switzerland – Zürich between 1850 and 1899 

বিষয়শ্রেণী:ইউটিসি অফসেট
মার্শাল আইয়ুব

**মার্শাল আইয়ুব** (জন্ম: ৫ ডিসেম্বর, ১৯৮৮) ঢাকায় জন্মগ্রহণকারী বাংলাদেশী ক্রিকেটার। একজন অল-রাউন্ডার হিসেবে তিনি বাংলাদেশ জাতীয় ক্রিকেট দলে খেলছেন। ৯ অক্টোবর, ২০১৩ তারিখে নিউজিল্যান্ড ক্রিকেট দলের বিরুদ্ধে অনুষ্ঠিত ১ম টেস্টে ৬৯তম টেস্ট ক্রিকেটার হিসেবে অভিষেক ঘটে মার্শালের।

ডানহাতি ব্যাটসম্যান ও ডানহাতি লেগ স্পিনার হিসেবে তার মাঠে অবস্থান। ঘরোয়া ক্রিকেটে বর্তমানে তিনি চিটাগং কিংসের পক্ষে বাংলাদেশ প্রিমিয়ার লিগে খেলছেন।

## খেলোয়াড়ী জীবন
২০০৫-০৬ মৌসুমে বরিশাল বিভাগীয় ক্রিকেট দলের মাধ্যমে খেলোয়াড়ী জীবন শুরু করেন। ডিসেম্বর, ২০০৫ সালে লিস্ট এ ক্রিকেটে খেলায় খুলনা বিভাগের বিপক্ষে অভিষেক ঘটে তার। একই বছরে ও একই দলের বিরুদ্ধে প্রথম-শ্রেণীর ক্রিকেটে অভিষিক্ত হন তিনি। ২০০৬-০৭ মৌসুমে ঢাকা বিভাগীয় ক্রিকেট দলে চলে যান। এরপর ২০১১ সালে ঢাকা মেট্রোপোলিসে যোগ দেন।

এছাড়াও, বাংলাদেশ এ দলসহ চিটাগং সাইক্লোন্স, খুলনা রয়্যাল বেঙ্গলস দলে খেলেছেন।

## তথ্যসূত্র

## বহিঃসংযোগ

* 
* 

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:ঢাকা মেট্রোপলিশের ক্রিকেটার
বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার
বিষয়শ্রেণী:কলাবাগান ক্রিকেট একাডেমির ক্রিকেটার
বিষয়শ্রেণী:শেখ জামাল ধানমণ্ডি ক্লাবের ক্রিকেটার
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:বাংলাদেশ মধ্যাঞ্চলের ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
ইউটিসি+০১:৩০

**ইউটিসি+০১:৩০** হল একটি সময় অঞ্চল, যা ইউটিসি থেকে ১ ঘণ্টা ৩০ মিনিট এগিয়ে। এটির ব্যবহার আর নেই। এটি ১৮৯২ থেকে ১৯০৩ পর্যন্ত বর্তমান দক্ষিণ আফ্রিকার অরেঞ্জ ফ্রি স্টেট, ট্রান্সভাল এবং কেপ উপনিবেশে তৎকালীন সরকার দ্বারা ব্যবহৃত হয়েছিল। এছাড়াও এই সময়টি সাবেক জার্মান দক্ষিণ-পশ্চিম আফ্রিকা (বর্তমান নামিবিয়া) দ্বারা সংক্ষিপ্ত সময়ের জন্য ব্যবহৃত হয়েছিল।

## তথ্যসূত্র

বিষয়শ্রেণী:ইউটিসি অফসেট
ইন্দ্রদীপ দাশগুপ্ত

**ইন্দ্রদীপ দাশগুপ্ত** একজন বিখ্যাত ভারতীয় বাংলা চলচ্চিত্রের সঙ্গীত পরিচালক। তিনি ১৭ই জানুয়ারি, ১৯৭৩-এ জন্মগ্রহণ করেন।

## সঙ্গীত পরিচালিত চলচ্চিত্র

তিনি *কানামাছি* চলচ্চিত্রের *মন বাওয়ারে* গানটিই শুধু পরিচালনা করেন। এছাড়া *বোঝেনা সে বোঝেনা* চলচ্চিত্রে তিনি ব্যাকগ্রাউন্ড সঙ্গীত দিয়েছেন।

## পুরস্কার
* *বর আসবে এখুনি* চলচ্চিত্রের জন্য **আনন্দলোক অ্যাওয়ার্ড**-এর মনোনয়ন (২০০৮)
* *লে ছক্কা* চলচ্চিত্রের জন্য **আনন্দলোক অ্যাওয়ার্ড**-এর মনোনয়ন (২০১০)
* *২২শে শ্রাবণ* চলচ্চিত্রে *শ্রেষ্ঠ ব্যাকগ্রাউন্ড মিউজিক স্কোর*-এর জন্য **মির্‌চি মিউজিক অ্যাওয়ার্ড** (২০১১)
* *মন ফকিরা* অ্যালবামের জন্য **মির্‌চি মিউজিক অ্যাওয়ার্ড
* ''চ্যাপলিন'' চলচ্চিত্রের জন্য ''শ্রেষ্ঠ সঙ্গীত পরিচালক'' হিসেবে **স্টার গাইড ফিল্ম অ্যাওয়ার্ড''' (২০১১)

## তথ্যসূত্র

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার সঙ্গীতজ্ঞ
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাংলা চলচ্চিত্র সঙ্গীত সুরকার
বিষয়শ্রেণী:ফিল্মফেয়ার পুরস্কার বাংলা বিজয়ী
২০১৩ নোবেল শান্তি পুরস্কার

**২০১৩ নোবেল শান্তি পুরস্কার** () নেদারল্যান্ডের হেগ শহরে অবস্থিত ও ১৯৯৭ সালে প্রতিষ্ঠিত স্বাধীন প্রতিষ্ঠান আন্তর্জাতিক রাসায়নিক অস্ত্র নিরস্ত্রীকরণ সংস্থাকে প্রদান করা হয়। রাসায়নিক অস্ত্র ব্যবহারে নিরুৎসাহিতকরণ ও বিস্তার রোধে প্রাণান্তকর চেষ্টায় সম্পৃক্ত থাকায় এ সংস্থাকে বৈশ্বিক স্বীকৃতি দেয়া হয়। পুরস্কার ঘোষণায় বলা হয় যে, আন্তর্জাতিক আইনে রাসায়নিক অস্ত্র ট্যাবু হিসেবে ব্যবহৃত হচ্ছে। সিরিয়ায় সাম্প্রতিককালের ঘটনায় রাসায়নিক অস্ত্রের আবারো ব্যবহার করা হয়েছে এবং এ ধরনের অস্ত্র ব্যবহারকে দূরে রাখার স্বার্থেই এ সংগঠনের প্রয়োজনীয়তা রয়েছে ও এ সংস্থাটি গুরুত্বপূর্ণ ভূমিকা পালন করছে।

## প্রতিক্রিয়া
আন্তর্জাতিক রাসায়নিক অস্ত্র নিরস্ত্রীকরণ সংস্থার প্রধান ও বর্তমান মহা-পরিচালক আহমেত ওজুমকু প্রতিবেদকদেরকে বলেছেন যে, তিনি আশা করেন - এ পুরস্কার প্রাপ্তির ফলে সংস্থার কর্মকাণ্ডগুলোর ফলে সিরিয়ায় শান্তি ফিরিয়ে নিয়ে আসবে ও সাধারণ নাগরিকদের দুঃখ-দুর্দশা লাঘব হবে।

জাতিসংঘের মহাসচিব বান কি মুন আন্তর্জাতিক রাসায়নিক অস্ত্র নিরস্ত্রীকরণ সংস্থাকে নোবেল শান্তি পুরস্কার প্রদান করায় সংস্থার কর্মকাণ্ডকে অভিনন্দন জানিয়েছেন।

লন্ডনভিত্তিক সিরীয় বিরোধী কর্মীর উদ্বৃতি দিয়ে ইউএসএ টুডে জানিয়েছে, সিরীয় জনগোষ্ঠী এ পুরস্কার উদ্‌যাপন করবে কি-না তা নিয়ে সন্দেহ রয়েছে। একইভাবে, সিরীয় জাতীয়তাবাদী জোটের এক মুখপত্র এ পুরস্কারকে ব্যাঙ্গাত্মকপূর্ণ বলে মন্তব্য করেন।

পাকিস্তানের সাবেক ক্রিকেটার ও বিশিষ্ট রাজনীতিবিদ ইমরান খান বলেছেন, মার্কিন যুক্তরাষ্ট্র ও রাশিয়ার উচিত তাদের নিজেদের মজুতকৃত রাসায়নিক অস্ত্র ধ্বংস করা। এর পরিবর্তে নোবেল শান্তি পুরস্কারের জন্য মনোনীত মালালা ইউসুফজাইকে পুরস্কৃত করলে তা পাকিস্তানের জন্য গর্বের প্রতীক হতো।

## তথ্যসূত্র

বিষয়শ্রেণী:২০১৩-এর পুরস্কার
বিষয়শ্রেণী:২০১৩-এ নরওয়ে
বিষয়শ্রেণী:নোবেল শান্তি পুরস্কার
বিষয়শ্রেণী:রাসায়নিক অস্ত্র নিরস্ত্রীকরণ সংস্থা
জিৎ গাঙ্গুলী

**জিৎ গাঙ্গুলী** ভারতের একজন বিখ্যাত সংগীত পরিচালক এবং গায়ক। তিনি শুধু বাংলায়ই নয়, হিন্দিতেও সঙ্গীত পরিচালনা করেছেন। মুম্বইয়ের একটি সংষ্কৃতিমনা পরিবারে জন্মগ্রহণ করেন তিনি। মাত্র ৩ বছর বয়সে সংগীতের দুনিয়ায় প্রবেশের ইচ্ছা জাগ্রত হয়েছিল তার মনে। কলকাতার বিখ্যাত সঙ্গীতজ্ঞ ব্যক্তি কলি গাঙ্গুলীর নিকট তিনি উপমহাদেশীয় সংগীত সঙ্গীত শেখেন। কলি গাঙ্গুলীই তার পিতা এবং 'গুরু'। পক্ষান্তরে তিনি কার্লটন কিটোর নিকট পাশ্চাত্য সংগীত শেখেন। সঙ্গীতের এই দুই ধারায় পারদর্শী হয়ে তিনি বলিউড এবং টলিউডে অনবদ্য কিছু সঙ্গীত পরিচালনা করেন।

## প্রাথমিক জীবন এবং শিক্ষা
গাঙ্গুলী তিন বছর বয়সে সঙ্গীত বিশ্বের শুরু হয়। তিনি বরানগর রামকৃষ্ণ মিশন আশ্রম উচ্চ বিদ্যালয় তার বিদ্যালয় জীবনের সমাপ্তি করেন। পরে তিনি কলকাতা বিশ্ববিদ্যালয় থেকে স্নাতক হন। তার পিতা কালী গাঙ্গুলী এবং তার পিসিমা শিবানী রায়চৌধুরী এর নির্দেশনায় ভারতীয় শাস্ত্রীয় সঙ্গীততে তিনি প্রশিক্ষণপ্রাপ্ত। তিনি পাশ্চাত্য শাস্ত্রীয় সঙ্গীত, জ্যাজ এবং জ্যাজ গিটারবাদী কার্লটন কিটো -এর থেকে শিক্ষা গ্রহণ করেন।
## পেশা
সঞ্জয় গান্ধী *তেরে লিয়ে* চলচ্চিত্রের জন্য তাকে এবং প্রিতমকে সঙ্গীত পরিচালনার দায়িত্ব দেন। এরপর যশরাজ ফিল্মস-এর অধীনে *মেরে ইয়ার কি শাদি হ্যায়* চলচ্চিত্রেও এই জুটি সঙ্গীত পরিচালনার দায়িত্ব পায়। সঞ্জয় গান্ধী এই চলচ্চিত্রের পরিচালক ছিলেন।

এরপর তিনি বহু চলচ্চিত্র, ধারাবাহিক এবং অন্যান্য জায়গায় সঙ্গীত পরিচালনা করেন। বর্তমানে তিনি অন্যতম সেরা সঙ্গীত পরিচালক। হিন্দিতে *আশিকি ২* চলচ্চিত্রের গানগুলি অত্যন্ত জনপ্রিয় হয়। এছাড়া বাংলা চলচ্চিত্রে তিনি *[[সেদিন দেখা হয়েছিল]]*, *[[চ্যালেঞ্জ (২০০৯-এর চলচ্চিত্র)|চ্যালেঞ্জ]]*, *[[চ্যালেঞ্জ ২ (২০১২-এর চলচ্চিত্র)|চ্যালেঞ্জ ২]]*, *আওয়ারা*, *[[রংবাজ (২০১৩-এর চলচ্চিত্র)|রংবাজ]]* সহ বেশকয়েকটি চলচ্চিত্রে দুর্দান্ত জনপ্রিয় কিছু গান নির্মাণ করেন।

## সংগীত পরিচালিত চলচ্চিত্র

## সমালোচনা
বাংলার অন্যতম সেরা সঙ্গীত পরিচালক জিৎ গাঙ্গুলী সম্পর্কে অনেকেই বলে থাকেন, তিনি নিজের সেরা গানগুলো নিজেই গেয়ে থাকেন। তবে তিনি নিজে তা অস্বীকার করেন।

## পুরস্কার
### বাংলা চলচ্চিত্রের জন্য

### হিন্দি চলচ্চিত্রের জন্য

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় গিটারবাদক
বিষয়শ্রেণী:বরানগর রামকৃষ্ণ মিশন আশ্রম উচ্চ বিদ্যালয়ের প্রাক্তনী
বিষয়শ্রেণী:বরাহনগরের ব্যক্তি
বিষয়শ্রেণী:কলকাতার সঙ্গীতজ্ঞ
বিষয়শ্রেণী:শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী
বিষয়শ্রেণী:বাঙালি হিন্দু
বিষয়শ্রেণী:জিৎ গাঙ্গুলী
বিষয়শ্রেণী:বাঙালি সঙ্গীতজ্ঞ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রামকৃষ্ণ মিশন বিদ্যালয়ের প্রাক্তনী
বিষয়শ্রেণী:বাংলা চলচ্চিত্র সঙ্গীত সুরকার
তায়েব সালিহ

**তায়েব সালিহ** () (জন্ম: ১২ই জুলাই, ১৯২৯ - মৃত্যু: ১৮ই ফেব্রুয়ারি, ২০০৯) সুদানের একজন সাহিত্যিক ছিলেন।

## শৈশব ও শিক্ষাজীবন
তায়েব সালেহ-এর জন্ম উত্তর সুদানের কারমকল নামক স্থানে ১৯২৯ সালের ১২ জুলাই। তার পিতা এবং তার পূর্ববর্তী পুরুষেরা ছিলেন পেশায় কৃষক। এবং একই সংগে ধর্মীয় বিষয়ে শিক্ষক বাবার ইচ্ছা ছিল তায়েব সালেহ অনুরূপ কৃষক হবেন এবং গ্রামীণ মাদ্রাসায় শিক্ষকতা করবেন। কিন্তু তিনি পৌঁছলেন বাবার আকাঙ্ক্ষার অনেক ঊর্ধ্বে। খার্তুম বিশ্ববিদ্যালয়ে লেখাপড়া শেষে তিনি ব্রিটেনেও একাধিক বিশ্ববিদ্যালয়ে উচ্চশিক্ষা সংক্রান্ত কাজ করেছেন। পরে তিনি বিবিসি নাটক প্রোগ্রামের আরবি বিভাগের প্রধান হিসেবে কাজ করেন।

## সাহিত্য জীবন
তার লেখালেখি জীবন শুরু হয় ১৯৫৩ সালে। তবে তার প্রথম বই ‘দ্য ওয়েডিং অব জেইন এন্ড আদার স্টোরিজ’ প্রকাশিত হয় ১৯৬৮ সালে। তার বহুল পঠিত ও বহুল আলোচিত উপন্যাস ‘সিজন অফ মাইগ্রেশন টু দ্য নর্থ’ প্রকাশিত হয় ১৯৬৯ সালে যা প্রকাশিত হবার পরপরই অনূদিত হয় ৩০টিরও বেশি ভাষায়। মূলত এই উপন্যাসের মাধ্যমেই তিনি আরোহণ করেন খ্যাতির স্বর্ণশিখরে। ২০০১ সালে ‘আরব লিটারারি সোসাইটি’ এই উপন্যাসকে আখ্যায়িত করে ‘বিশ শতকের সর্বাধিক গুরুত্বপূর্ণ উপন্যাস’ হিসেবে। শুধু তাই নয়, ২০০২ সালে ‘নরওয়েজিয়ান বুকস্ ক্লাব’ কর্তৃক প্রকাশিত ‘বিশ শতকের ১০০টি সেরা উপন্যাস’ এর তালিকাতেও স্থান করে নেয় তায়েব সালেহ’র ‘সিজন অফ মাইগ্রেশন টু দ্য নর্থ’। তার ছোটগল্প ‘দ্য ওয়েডিং অব জেইন’ অবলম্বনে নির্মিত চলচ্চিত্র ১৯৭৬ সালে লাভ করে ‘কান ফিল্ম ফেস্টিভাল অ্যাওয়ার্ড’। তায়েব সালেহ’র উল্লেখযোগ্য কয়েকটি ছোটগল্প হল: দোমা ওয়াদ হামাদ, দাও আল বাইয়াত, সিপ্রিয়েট ম্যান এবং বন্দরশাহ। তায়েব সালেহ’র মুত্যু ২০০৯ সালের ১৮ ফেব্রুয়ারি লন্ডনে।

## তথ্যসূত্র

## বহিঃসংযোগ
* Tayeb Salih (Alain Mourgue) 
* http://collegerelations.vassar.edu/2001/677/
* http://maduba.free.fr/mawsim.htm -"Lire Saison de la migration vers le Nord de Tayeb Sâlih", by Salah NATIJ, in Website: **Maduba/Invitation à l'adab**

বিষয়শ্রেণী:১৯২৯-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:সুদানি লেখক
বিষয়শ্রেণী:খার্তুম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সুদানি ঔপন্যাসিক
কেন্দ্রীয় পর্যবেক্ষণ ব্যবস্থা

**কেন্দ্রীয় পর্যবেক্ষণ ব্যবস্থা** বা সংক্ষেপে **সি·এম·এস** () জনসাধারণের উপর গোপনে নজরদারী চালানো ও তথ্য সংগ্রহ করার জন্য একটি প্রোগ্রাম। এটি ভারতের কেন্দ্রীয় সরকারের অধীনস্থ *সেন্টার ফর ডেভলোপমেন্ট অফ টেলিম্যাটিক্স* () দ্বারা স্থাপিত এবং *টেলিকম এনফোর্সমেন্ট রিসোর্স এন্ড মনিটারিং* () দ্বারা পরিচালিত হয়।

## তথ্যসূত্র


বিষয়শ্রেণী:ভারতের পাল্টা-সন্ত্রাসবাদ
বিষয়শ্রেণী:গুপ্তচরবৃত্তি
বিষয়শ্রেণী:মানবাধিকার
বিষয়শ্রেণী:ব্যাপক নজরদারি
বিষয়শ্রেণী:টেলিযোগাযোগের গোপনীয়তা
বিষয়শ্রেণী:গোপনীয় সরকারি প্রকল্প
বিষয়শ্রেণী:ভারতে টেলিযোগাযোগ
বিষয়শ্রেণী:মনমোহন সিংহের প্রশাসন
বিষয়শ্রেণী:২০১৩-এ ভারতে প্রতিষ্ঠিত
বিষয়শ্রেণী:গোপন সরকারি কর্মসূচি
বিষয়শ্রেণী:ভারতের টেলিযোগযোগ
দ্য মিল্লি গেজেট

***মিল্লি গেজেট*** (সংক্ষেপে **এম.জি**) হল ভারতের একটি পাক্ষিক ইংরেজি সংবাদপত্র যা নিজেকে *ভারতীয় মুসলিমদের অগ্রণী ইংরেজি সংবাদপত্র* হিসাবে পরিচয় দেয়। এটি সাধারণত মুসলিমদের সঙ্গে সম্পর্কিত বিশ্বের খবর, বিশেষত ভারতীয় মুসলিমদের বিষয়ে খবর প্রদান করে।

মিল্লি গেজেটে ২০০০ সালে জানুয়ারীতে চালু করা হয়েছিল এবং তার ইন্টারনেট সংস্করণ ২০০৮ সালে চালু করা হয়। নিলোফার সোহরাওয়ার্দীর 'স্পিকিং আউট' কলাম এবং ইউসুফ এর কার্টুন এম.জির জন্য বিষেশ সংযুক্তি।

দ্যা গার্ডিয়ান, মিল্লি গেজেটের বর্ণনা করতে গিয়ে লিখেছে যে, "একটি সংবাদপত্র যা ভারতের ১৪০ মিলিয়ন মুসলিমদের মধ্যে ব্যাপিত।" এবং "ভারতীয় মুসলমানদের জন্য একটি প্রভাবশালী সংবাদপত্র"।

এটি প্রথম সারির মিডিয়া থেকে ব্রাত্য থাকার সত্তেও একটি বিকল্প মিডিয়া হিসেবে গণ্য করা হয় ও প্রায়ই প্রথম সারির সংবাদপত্র দ্বারা উদ্ধৃত হয় যেমন দ্য হিন্দু, রেডিফ, দি ইন্ডিয়ান এক্সপ্রেস, ইত্যাদি।

এটির ১-১৫ জানুয়ারি ২০১০ সংস্করণের মধ্য দিয়ে মিল্লি গেজেট তার প্রকাশনার ১০ বছর সম্পন্ন করেছে এবং এখনও একই অবস্থান থেকে প্রকাশনা অব্যাহত রেখেছে।

## নিয়মিত বৈশিষ্ট্য
* সন্ত্রাস
* মানবাধিকার
* গুজরাত
* জম্মু ও কাশ্মীর
* বিশ্লেষণ
* বিশেষ প্রতিবেদন
* বিষয়
* বইয়ের পর্যালোচনা
* আন্তর্জাতিক
* খবর প্রস্তুতকারকদের
* কমিউনিটি সংবাদ
* ইসলামী পার্সপেকটিভস
* প্রতিবাদ এবং মতামত

## উল্লেখযোগ্য অবদানকারী
* আব্দুস সাত্তার গজালি
* আসগার আলি ইঞ্জিনিয়ার
* বলরাজ পুরি
* কারামাতুল্লাহ কে. ঘোরি
* কালিম খাজা
* নিলোফার সোহরাওয়ার্দী
* রাম পুনিয়ানি
* সৈয়দ সাহাবুদ্দিন

## আরও দেখুন
* ড. যাফারুল ইসলাম খান

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* মিল্লি গেজেটে ই-পেপার
* ভারতের খবরেরকাগজগুলির গুগল ডিরেক্টরি তালিকা

বিষয়শ্রেণী:২০০০-এ প্রতিষ্ঠিত প্রকাশনা
বিষয়শ্রেণী:ভারতে ইংরেজি ভাষায় প্রকাশিত সংবাদপত্র
বিষয়শ্রেণী:দিল্লিতে প্রকাশিত সংবাদপত্র
বিষয়শ্রেণী:ভারতে ইসলাম
বিষয়শ্রেণী:ইসলামিক মিডিয়া
বিষয়শ্রেণী:দ্বি-সাপ্তাহিক ম্যাগাজিন
বিষয়শ্রেণী:ভারতের সংবাদপত্র
বিষয়শ্রেণী:২০০০-এ দিল্লিতে প্রতিষ্ঠিত
বিষয়শ্রেণী:ভারতীয় সংবাদ ওয়েবসাইট
বিষয়শ্রেণী:২০০০-এ প্রতিষ্ঠিত সংবাদপত্র
বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:দ্বি-সাপ্তাহিক সংবাদপত্র
টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা পাঁচ-উইকেট অর্জন নামে পরিচিত পায়। পাঁচ-উইকেট অর্জনকে *ফাইভ-ফর* বা *ফিফার* নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২৩ নভেম্বর, ২০১৮ তারিখ পর্যন্ত টেস্ট ক্রিকেট অভিষেকে বিশ্বের ১৫৩জন ক্রিকেটার পাঁচ-উইকেট অর্জন করতে পেরেছেন। তন্মধ্যে **টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারের** সংখ্যা আটজন। বাংলাদেশী বোলারদের মধ্যে সর্বশেষ এ অর্জনের দাবীদার হচ্ছেন নাঈম হাসান।

## নির্দেশনাসমূহ

## পাঁচ-উইকেট অর্জনের তালিকা

## তথ্যসূত্র

## আরও দেখুন

* টেস্ট ক্রিকেট
* টেস্ট ক্রিকেট মাঠের তালিকা
* টেস্ট ক্রিকেট রেকর্ডের তালিকা
* টেস্ট ক্রিকেটে হ্যাট্রিকের তালিকা
* টেস্ট ক্রিকেটে ত্রি-শতকের তালিকা
* টেস্ট ক্রিকেট আম্পায়ারদের তালিকা
* টেস্ট ক্রিকেট অভিষেকে সেঞ্চুরির তালিকা

বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:বাংলাদেশী ক্রিকেটারদের তালিকা
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
বিষয়শ্রেণী:ক্রিকেট রেকর্ড ও পরিসংখ্যান
সৈয়দ মনজুরুল ইসলাম

**সৈয়দ মনজুরুল ইসলাম** (১৮ জানুয়ারি ১৯৫১ - ১০ অক্টোবর ২০২৫) ছিলেন একজন বাংলাদেশী কথাসাহিত্যিক ও সাহিত্যসমালোচক। তিনি ১৯৯৬ খ্রিষ্টাব্দে বাংলা একাডেমি পুরস্কার ও ২০১৮ খ্রিষ্টাব্দে একুশে পদক লাভ করেন। মাইকেল মধুসূদন দত্ত, কাজী নজরুল ইসলাম, শামসুর রাহমানের উপর তার উল্লেখযোগ্য গবেষণাকর্ম রয়েছে।

## শৈশব ও শিক্ষাজীবন
তিনি সিলেট শহরে জন্মগ্রহণ করেন। তার পিতার নাম সৈয়দ আমীরুল ইসলাম এবং মাতা রাবেয়া খাতুন। তিনি সিলেট সরকারি পাইলট উচ্চ বিদ্যালয় থেকে ১৯৬৬ খ্রিষ্টাব্দে মাধ্যমিক পাশ করেন। উচ্চ মাধ্যমিক পাস করেন সিলেট এমসি কলেজ থেকে ১৯৬৮ খ্রিষ্টাব্দে। ঢাকা বিশ্ববিদ্যালয় থেকে স্নাতক ও স্নাতকোত্তর করেন ১৯৭১ ও ১৯৭২ সালে। ১৯৮১ খ্রিষ্টাব্দে কানাডার কুইন্স বিশ্ববিদ্যালয় থেকে ইয়েটস-এর কবিতায় ইমানুয়েল সুইডেনবার্গের দর্শনের প্রভাব বিষয়ে পিএইচডি করেন।

## কর্মজীবন
সৈয়দ মনজুরুল ইসলাম ১৯৭৪ সালের অক্টোবরে ঢাকা বিশ্ববিদ্যালয়ে প্রভাষক হিসেবে যোগদান করে কর্মজীবন শুরু করেন। দীর্ঘদিন অধ্যাপনা শেষে ২০১৭ সালের জুনে বিশ্ববিদ্যালয়ের চাকরি থেকে অবসর নেন তিনি। এরপর তিনি ইউনিভার্সিটি অফ লিবারেল আর্টস বাংলাদেশ-এ শিক্ষক হিসেবে যোগ দেন। ২০২৩ সালের ২৭শে অগাস্ট ঢাকা বিশ্ববিদ্যালয় কর্তৃপক্ষ তাকে 'ইমেরিটাস অধ্যাপক' ঘোষণা করে। 

## সাহিত্য জীবন
তার কয়েকটি গ্রন্থের নাম হলো : 
### গল্পগ্রন্থসমূহ

* *স্বনিরবাচিত শ্রেষ্ঠ গল্প* (১৯৯৪), 
* *থাকা না থাকার গল্প* (১৯৯৫), 
* *কাচ ভাঙ্গা রাতের গল্প* (১৯৯৮), 
* *অন্ধকার ও আলো দেখার গল্প* (২০০১), 
* *প্রেম ও প্রার্থনার গল্প* (২০০৫)।
* *সুখদুঃখের গল্প*, 
* *বেলা অবেলার গল্প*

### উপন্যাসসমূহ

* *আধখানা মানুষ্য* (২০০৬)
* *দিনরাত্রিগুলি*, 
* *আজগুবি রাত*,
* *তিন পর্বের জীবন*
* *যোগাযোগের গভীর সমস্যা নিয়ে কয়েকজন একা একা লোক*, ব্রাত্য রাইসু সহযোগে
* *কানাগলির মানুষেরা*

### প্রবন্ধ ও গবেষণাগ্রন্থ :

* *নন্দনতত্ত্ব* (১৯৮৬), 
* *কতিপয় প্রবন্ধ* (১৯৯২)।
* *অলস দিনের হাওয়া*,
* *মোহাম্মদ কিবরিয়া*, সুবীর চৌধুরীর সহযোগে
* *রবীন্দ্রানাথের জ্যামিতি ও অন্যান্য শিল্পপ্রসঙ্গ*

## পুরস্কার ও সম্মাননা
* বাংলা একাডেমি সাহিত্য পুরস্কার (১৯৯৬)
* একুশে পদক (২০১৮) ইত্যাদি।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:বাংলাদেশী সাহিত্যিক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সামগ্রিক অবদানে বাংলা একাডেমি সাহিত্য পুরস্কার বিজয়ী
বিষয়শ্রেণী:সিলেট জেলার ব্যক্তি
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাঙালি লেখক
বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
বিষয়শ্রেণী:কুইন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব লিবারেল আর্টস বাংলাদেশের শিক্ষক
বিষয়শ্রেণী:বাংলা-ইংরেজি অনুবাদক
বিষয়শ্রেণী:একুশে পদক বিজয়ী
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:জেমকন সাহিত্য পুরস্কার বিজয়ী
বিষয়শ্রেণী:সিলেটের ব্যক্তি
বিষয়শ্রেণী:বাংলাদেশী কলাম লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের ইমেরিটাস অধ্যাপক
অঙ্কুশ হাজরা

**অঙ্কুশ হাজরা** একজন ভারতীয় অভিনেতা, চলচ্চিত্র প্রযোজক, নৃত্যশিল্পী এবং বাংলা চলচ্চিত্র শিল্পের টেলিভিশন ব্যক্তিত্ব । তিনি ২০১০ সালে কেল্লাফতে চলচ্চিত্রের মাধ্যমে আত্মপ্রকাশ করেন । তিনি খিলাড়ি, কানামাছি, আমি শুধু চেয়েছি তোমায়, ভিলেন, বিবাহ অভিযান, ম্যাজিক চলচ্চিত্রে উপস্থিত ছিলেন। তিনি ২০২২ সালের ১৫ আগস্ট *অঙ্কুশ হাজরা মোশন পিকচার্স* নামক চলচ্চিত্র প্রযোজনা প্রতিষ্ঠান তৈরি করেছেন।

## শৈশব ও আত্মজীবনী
অঙ্কুশ হাজরা ভারতের পশ্চিমবঙ্গের বর্ধমান জেলার বাদামতলায় ১৪ই ফেব্রুয়ারি, ১৯৮৯ সালে জন্মগ্রহণ করেন। তিনি হলি রক স্কুল এবং ইস্ট-ওয়েস্ট মডেল স্কুলে পড়াশোনা করেন। এ দুটি স্কুলই বর্ধমান জেলার শহরতলিতে অবস্থিত। তিনি দুর্গাপুরে তড়িৎ প্রকৌশল বিভাগে পড়ার সুযোগ পেলেও তার আসল ইচ্ছে ছিল অভিনেতা হওয়া। তাই তিনি কলকাতাতে চলে আসেন এবং সেখানেই বসবাস শুরু করে। বর্তমানে অভিনয় ছাড়াও তিনি কলকাতায় অবস্থিত দ্য হেরিটেজ একাডেমিতে বিবিএ পড়েছেন। তিনি বিখ্যাত নৃত্য পরিচালক বাবা যাদবের নিকট নাচ শিখেছেন।

## অভিনয় জীবন
অঙ্কুশ প্রণয়ধর্মী হাস্যরসাত্মক চলচ্চিত্র *[[কেল্লাফতে]]* (২০১০) এ অভিনয়ের মাধ্যমে সবার চোখে পড়েন। প্রিন্স এন্টারটেইনমেট পি৪-এর ব্যানারে পীযূষ সাহার পরিচালনায় মুক্তিপাওয়া এই ছবিটি মোটামুটি হিট হলেও এই চলচ্চিত্রে অঙ্কুশের অভিনয় সবার চোখে পড়ে। নব অভিনেত্রী রুপশ্রীর বিপরীতে এই চলচ্চিত্রের প্রচারণা ছিল অনেক বেশি এবং নায়কের উপর ফোকাস করা হয়। ফলে ইন্ড্রাস্ট্রি একজন নতুন নায়ককে খুঁজে পায়। এই চলচ্চিত্রের গানগুলি জনপ্রিয় হয় এবং অঙ্কুশের নাচ দেখে সবাই বুঝতে পারে, অঙ্কুশ একজন ভাল নর্তক। ২০১২ সালে তিনি বিখ্যাত প্রযোজনা সংস্থা এসকে মুভিজের ব্যানারে, রাজিব বিশ্বাসের পরিচালনায় এবং শ্রাবন্তীর বিপরীতে মুক্তি পায় *[[ইডিয়েট (২০১২-এর চলচ্চিত্র)|ইডিয়েট]]*। ছবিটি ব্লকবাস্টার না হলেও এর *তোকে হেব্বি লাগছে* এবং *পাগলি তোকে রাখব বড়ো আদরে* গানদ্বয় জনপ্রিয় হয়।

২০১৩ সালে পুনরায় শ্রাবন্তীর বিপরীতে এবং এসকে মুভিজের ব্যানারে মুক্তি পায় *[[কানামাছি (চলচ্চিত্র)|কানামাছি]]*। এই চলচ্চিত্র পরিচালনা করেন রাজ চক্রবর্তী। একই বছর ১১ই অক্টোবর মুক্তি পায় তার চতুর্থ চলচ্চিত্র *[[খিলাড়ি (২০১৩-এর চলচ্চিত্র)|খিলাড়ি]]*। আবারো এসকে মুভিজের ব্যানারে নির্মিত এই ছবিতে অঙ্কুশের বিপরীতে ছিলেন নুসরাত জাহান। অশোক পাতি এই ছবিটির পরিচালক। এই ছবিটি অপর দুই প্রযোজনা সংস্থা শ্রী ভেঙ্কটেশ ফিল্মস ও সুরিন্দার ফিল্মসের মুক্তি দেয়া দুইটি চলচ্চিত্রের সাথে মুক্তি পায়। এই দুটি চলচ্চিত্র হল শ্রী ভেঙ্কটেশ ফিল্মস প্রযোজিত ও সৃজিত মুখোপাধ্যায় পরিচালিত প্রসেনজিৎ চট্টোপাধ্যায়সহ আরো অনেক অভিনীত কাকাবাবু সিরিজের জনপ্রিয় কাহিনীর ওপর নির্মিত *[[মিশর রহস্য]]*; এবং সুরিন্দার ফিল্মস প্রযোজিত ও রাজা চন্দ পরিচালিত সুপারস্টার দেব ও কোয়েল মল্লিক অভিনীত *[[রংবাজ (২০১৩ চলচ্চিত্র)|রংবাজ]]*।

## অভিনীত চলচ্চিত্র

## পুরস্কার ও মনোনয়ন

## তথ্যসূত্র

## বহিঃসংযোগ

* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:বাঙালি অভিনেতা
বিষয়শ্রেণী:কলকাতার অভিনেতা
বিষয়শ্রেণী:বর্ধমানের ব্যক্তি
বিষয়শ্রেণী:বাংলা চলচ্চিত্র প্রযোজক
বিষয়শ্রেণী:ভারতীয় চলচ্চিত্র অভিনেতা
র্মা-রিন-ছেন-ম্ছোগ

**র্মা-রিন-ছেন-ম্ছোগ** () অষ্টম শতাব্দীর একজন তিব্বতী বৌদ্ধ পণ্ডিত ছিলেন।

## পরিচয়
র্মা-রিন-ছেন-ম্ছোগ বৌদ্ধ পণ্ডিত বিমলমিত্রের শিষ্য ও বৌদ্ধ ধর্ম গুরু পদ্মসম্ভবের পঁচিশজন মুখ্য শিষ্যের মধ্যে একজন ছিলেন। এছাড়াও তিনি সংস্কৃত বৌদ্ধ গ্রন্থগুলিকে তিব্বতী ভাষায় অনুবাদকারী একজন লো-ত্সা-বা ছিলেন। শান্তরক্ষিত দ্বারা আদিষ্ট প্রথম সাত জন বৌদ্ধের মধ্যে তিনি অন্যতম। 

## অনুবাদ ও অন্যান্য কৃতিত্ব
র্মা-রিন-ছেন-ম্ছোগ বিমলমিত্রের সঙ্গে গুহ্যসমাজ তন্ত্র, মহাযোগ সম্বন্ধীয় র্ত্সা-বার-গ্যুর-স্গ্যু-ফ্রুল-স্দে-ব্র্গ্যাদ এবং আঠারো মহান তন্ত্রপিটকের মূল তন্ত্র গুহ্যগর্ভ তন্ত্র গ্রন্থগুলি রচনা ও অনুবাদ করেন।  এছাড়া তিনি লাসা পরিষদে কমলশীলকে বিজয়ী হতে সহায়তা করেন।

## পরবর্তী জীবন
তিব্বতের শেষ সম্রাট গ্লাং-দার-মার হত্যার পর র্মা-রিন-ছেন-ম্ছোগের জীবন সম্বন্ধে পরিষ্কার ধারণা পাওয়া যায় না। গ্লাং-দার-মার হত্যার ফলস্বরূপ তিব্বতের বৌদ্ধ ধর্ম বিরোধী গোষ্ঠীর হাতে তাঁর মৃত্যু হয় বলে কোন কোন ঐতিহাসিকদের মতবাদ থাকলেও অনেকে মনে করেন তিনি বাকি জীবন খাম অঞ্চলে পালিয়ে গিয়ে মহাযোগ শিক্ষা দান করে কাটিয়ে দেন। 

## তথ্যসূত্র


## আরো পড়ুন

* Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp.&nbsp;55–56.
* Roerich, George, trans. 1996. The Blue Annals. 2nd ed. Delhi: Motilal Banarsidas, p.&nbsp;167; 191. 
* Tarthang Tulku. 1975. Bringing the Teachings Alive. Cazadero, CA: Dharma Publishing, pp.&nbsp;79–80.
* 'Jam mgon kong sprul blo gros mtha' yas. 2007. Gter ston brgya rtsa. In Rin chen gter mdzod chen mo. New Delhi: Shechen, v.1 pp.&nbsp;393–394.

বিষয়শ্রেণী:পদ্মসম্ভবের পঁচিশজন শিষ্য
বিষয়শ্রেণী:ভারতীয় বৌদ্ধ
ডগ ব্রেসওয়েল

**ডগলাস অ্যান্ড্রু জন ব্রেসওয়েল** (; জন্ম: ২৮ সেপ্টেম্বর, ১৯৯০) টোরাঙ্গা এলাকায় জন্মগ্রহণকারী বিশিষ্ট নিউজিল্যান্ডীয় আন্তর্জাতিক ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের প্রতিনিধিত্ব করছেন। টেস্ট ক্রিকেট, একদিনের আন্তর্জাতিক ও টুয়েন্টি২০ আন্তর্জাতিক খেলে থাকেন তিনি। ডানহাতি ব্যাটসম্যান ও ডানহাতি মিডিয়াম পেস বোলিং করেন। এছাড়াও, ঘরোয়া ক্রিকেটে সেন্ট্রাল ডিস্ট্রিক্টস দলে খেলছেন **ডগ ব্রেসওয়েল**।

## প্রারম্ভিক জীবন
সাবেক নিউজিল্যান্ডীয় টেস্ট ক্রিকেটার ব্রেন্ডন ব্রেসওয়েল তার বাবা। এছাড়াও, বিখ্যাত নিউজিল্যান্ডীয় ক্রিকেটার জন ব্রেসওয়েল সম্পর্কে তার কাকা। ২০০৮ সালে নিউজিল্যান্ড অনূর্ধ্ব-১৯ ক্রিকেট দলের সদস্যরূপে ইংল্যান্ড সফর করেন। এ সফরে টেস্ট ক্রিকেট ও একদিনের আন্তর্জাতিক ক্রিকেটের উভয় স্তরে খেলেন তিনি। ১৭ নভেম্বর, ২০০৮ তারিখে অকল্যান্ড দলের বিপক্ষে সেন্ট্রাল ডিস্ট্রিক্টসের হয়ে প্রথম-শ্রেণীর ক্রিকেটে অভিষেক ঘটে তার। কিন্তু প্রথম ইনিংসে শূন্য রান পান ও ৪১ রানে এক উইকেট দখল করেন। এর একমাস পর তিনি লিস্ট এ ক্রিকেটে একই দলের বিপক্ষে অভিষিক্ত হন। খেলায় উদ্বোধনী ব্যাটসম্যান হিসেবে তিনি অর্ধ-শতকসহ ৩৩ রানে ২ উইকেট নেন।

## টেস্ট ক্রিকেট
নভেম্বর, ২০১১ সালে জিম্বাবুয়ের বিপক্ষে টেস্ট অভিষেক ঘটে ব্রেসওয়েলের। টেস্টের দ্বিতীয় ইনিংসে ৮৫ রানে ৫ উইকেট লাভ করেন তিনি। এরফলে ৭ম নিউজিল্যান্ডীয় হিসেবে টেস্ট অভিষেকে পাঁচ উইকেট লাভের বিরল সম্মাননা লাভ করেন। এটি ছিল জিম্বাবুয়ের বিপক্ষে অভিষেকে পাঁচ উইকেট লাভের ৫ম ঘটনা।

হোবার্টের বেলেরিভ ওভালে অনুষ্ঠিত নিজস্ব তৃতীয় টেস্টে অসি ব্যাটিং স্তম্ভ ভেঙ্গে দেন ও নিজস্ব সেরা ৪০ রানে ৬ উইকেট দখল করেন। এ সাফল্য ছিল প্রায় ৫ বছরের মধ্যে যে-কোন নিউজিল্যান্ডীয়ের প্রথম। নাথান লায়নকে আউট করে দলকে ৭ রানের বিজয় এনে দেন। এছাড়াও এ বিজয় ছিল অস্ট্রেলিয়ায় ২৬ বছরের মধ্য নিউজিল্যান্ডের প্রথম জয়।

## তথ্যসূত্র

## আরও দেখুন
* জন ব্রেসওয়েল
* নিউজিল্যান্ড জাতীয় ক্রিকেট দল
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:হক’স বে’র ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:নিউজিল্যান্ডের মাওরি ক্রীড়াব্যক্তিত্ব
বিষয়শ্রেণী:টোরাঙ্গার ক্রীড়াবিদ
বিষয়শ্রেণী:ব্রেসওয়েল পরিবার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:ক্রিকেটে নিষিদ্ধ মাদক গ্রহণকারী